
    Către,

BIROUL PERMANENT AL

CAMEREI DEPUTAȚILOR
Vă înaintăm, alăturat, raportul asupra propunerii legislative pentru modificarea Ordonanței de urgență a Guvernului nr.97/2005 privind evidența, domiciliul, reședința și actele de identitate ale cetățenilor români, trimisă Comisiei pentru administraţie publică şi amenajarea teritoriului pentru examinare pe fond, în procedură obişnuită cu adresa nr. Plx. 114 din 2 martie 2015.
Vicepreşedinte, 

Laurenţiu NISTOR 

R A P O R T 

asupra propunerii legislative pentru modificarea Ordonantei de urgentă a Guvernului nr.97/2005 privind evidenta, domiciliul, resedinta si actele de identitate ale cetătenilor români

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului a fost sesizată, prin adresa nr. Pl.x 114 din 2 martie 2015,  cu dezbaterea pe fond, în procedură obişnuită, asupra propunerii legislative pentru modificarea Ordonanței de urgență a Guvernului nr.97/2005 privind evidența, domiciliul, reședința și actele de identitate ale cetățenilor români.

Senatul în calitate de primă Cameră sesizată, a respins propunerea legislativă în şedinţa din 25 februarie 2015, cu respectarea prevederilor art.75 alin.(1)  și (3) din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport, Comisia pentru administraţie publică şi amenajarea teritoriului a avut în vedere :
- avizul negativ al Comisiei juridice, de disciplină şi imunităţi (nr.4c-11/253 din 3 martie 2015). 

- avizul negativ al Comisiei pentru drepturile omului, culte și problemele minorităților naționale (4c-5/132 din 12 martie 2015 )

- avizul favorabil al Consiliului Legislativ transmis cu adresa nr.799/8.07.2014.
- Guvernul nu susţine propunerea legislativă, punct de vedere transmis prin adresa nr.2105 din 22.10.2014. 

Propunerea legislativă are ca obiect de reglementare modificarea și completarea Ordonanței de urgență a Guvernului nr.97/2005 privind evidența, domiciliul, reședința și actele de identitate ale cetățenilor români, republicată, cu modificările și completările ulterioare, în sensul prevederii interdicției de acordare a mențiunii privind stabilirea reședinței în situațiile în care numărul de persoane pe locuință și suprafața minimă utilă nu se încadrează în prevederile anexei nr.1 din Legea locuinței nr.114/1996, cu modificările și compeltările ulterioare.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia a examinat propunerea legislativă în şedinţa din 5 mai 2015.
Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 20 deputaţi. 

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, în  calitate de invitat doamna Irina Alexe - secretar general adjunct din cadrul Ministerului Afacerilor Interne.
În urma examinării intervenției legislative şi a opiniilor exprimate, membrii Comisiei au hotărât cu majoritate de voturi (o abținere) respingerea propunerii legislative pentru modificarea Ordonanței de urgență a Guvernului nr.97/2005 privind evidența, domiciliul, reședința și actele de identitate ale cetățenilor români deoarece sunt încălcate prevedrile art.25 alin.(2) din Constituția României, republicată potrivit cărora "fiecărui cetățean român îi este asigurat dreptul de a-și stabili domiciliul sau reședința în orice localitate din țară, de a emigra, precum și de a reveni în țară".
În raport cu obiectul şi conţinutul său, propunerea legislativă face parte din categoria legilor ordinare.
	VICEPREŞEDINTE 
	                    SECRETAR,

	LAURENŢIU NISTOR
	RADU BABUŞ 


Sef serviciu, Sofia Chelaru 
Consilier parlamentar, Nicoleta Toma

